DJECA I MACA

Krunoslav Kuten (Smilje 1882.g.)

Pokraj peći maca prela,  
do nje dobra djeca sjela,  
pa joj tiho šaptat stala,  
predi, predi maco mala.  
  
I mi ćemo platno tkati,  
platno našoj mami dati,  
mama će nam dobra biti,  
novo ruho nam sašiti.  
  
A kad tata dođe kući,  
lijepo ćemo se obući,  
tata će nam dobar biti,  
sve nas redom zagrliti.

ODGOVORI NA PITANJA PUNIM REČENICAMA!

1. Što je maca radila pokraj peći?
2. Tko je sjeo do mace?
3. Što su joj djeca šaptala?
4. Što će djeca tkati?
5. Što će djeca dati mami?
6. Što će mama djeci sašiti?
7. Što će djeca napraviti kada tata dođe kući?
8. Što će tata napraviti?